കോവിഡ്: കേന്ദ്രമന്ത്രി തിങ്കളാഴ്ച കേരളത്തില് തിരുവനന്തപുരം: സംസ്ഥാനത്തെ കോവിഡ് വ്യാപനം അവലോകനം ചെയ്യാന് കേന്ദ്ര ആരോഗ്യമന്ത്രി മന്സുഖ് മാണ്ഡവ്യയുടെ നേതൃത്വത്തിലുള്ള സംഘം തിങ്കളാഴ്ച കേരളത്തിലെത്തും. ഉച്ച കഴിഞ്ഞു രണ്ടിന് തിരുവനന്തപുരത്ത് മുഖ്യമന്ത്രി പിണറായി വിജയന്, ആരോഗ്യമന്ത്രി വീണാജോര്ജ് എന്നിവരുടെ സാന്നിധ്യത്തില് പ്രത്യേക കോവിഡ് അവലോകന യോഗം ചേരും. കേന്ദ്രമന്ത്രിക്കൊപ്പം കേന്ദ്ര ആരോഗ്യ സെക്രട്ടറി രാജേഷ് ഭൂഷണ്, ശൈശവാരോഗ്യ വിഭാഗം ഡെപ്യൂട്ടി കമ്മീഷണര് ഡോ. പ്രദീപ് ഹല്ദാര്, എന്സിഡിസി ഡയറക്ടര് സുജീത് സിംഗ് എന്നിവരുമുണ്ടാകും. കേന്ദ്രസംഘത്തിന്റെ സന്ദര്ശന പരിപാടികള് ഏകോപിപ്പിക്കാന് ആരോഗ്യ വകുപ്പ് ജോയിന്റ് സെക്രട്ടറി ശ്രീറാം വെങ്കിട്ടരാമനെ ചുമതലപ്പെടുത്തി.